TFMK SKI & FUN, TAHKO 7.-10.3.2019
2019-03-07 18:00 - 2019-03-10 14:00 (Europe/Helsinki) | Tahko
Tule mukaan viettämään Touringin talvitapahtumaa Tahkolle. Majoittumaan pääsee torstaina klo 16 jälkeen. Hinta viikonlopulta (2 h huoneisto on 277 eur (to-su) (https://www.tahko.com/fi/kauppa/lomaasunto/M03599+HUONEISTOHOTELLI+D+307/ ).Hinta on sama, vaikka olisit paikalla vain pe-su. Hintaan sisältyy huoneiston loppusiivous. Jos haluat liinavaatteetkin valmiiksi, ne täytyy tilata erikseen. Muussa tapauksessa omat lakanat + pyyhkeet mukaan 🙂
Huoneistohotelli D ) sijaitsee lähellä rinteitä ja Kunkku-baaria.
Perjantai-iltana on tarkoitus ruokailla yhdessä (omakustanne). Yritän järjestää kabinetin tai vastaavan. Lauantaipäivä on ”vapaaseen aktiviteettin” varattu; laskettelua, hiihtoa, moottorikelkkailua, lumikenkäilyä yms. Tahkolla on runsaasti vaihtoehtoja! Lauantai-iltana pidetään Touringin keilaus-turnaus (ilmainen). Alustavasti mukaan ”kisaan” mahtuu 16 ensimmäistä.
SITOVAT ilmoittautumiset 6.12. mennessä kerhon sivujen kautta. Jos varauksen peruu 6.12. jälkeen, joutuu maksamaan tietyn osan huoneistosta, ellei siihen saa tilalle muita.
Ilmoittaudu tästä.

TFMK:n Kulttuuritapahtuma 13.4.2019
2019-04-13 12:00 - 14:00 | Modernin taiteen museo EMMA, Ahertajantie 5, ESPOO, 2100, Suomi
Kevätkokouksen yhteydessä lauantaina 13.4. TFMK:n jäsenillä on mahdollisuus tutustua Espoon modernin taiteen museo EMMAan. Meille on varattu Taidetasting-opastus klo 12.30 – 13.30, jonka jälkeen kaikilla on mahdollisuus tutustua näyttelyihin omatoimisesti.
Tapaaminen on klo 12.15 Näyttelykeskus WeeGeen lippukassalla. Kerho tarjoaa opastuksen, mutta jokainen maksaa itse oman pääsymaksunsa max 12 euroa.
Samalla pääsylipulla voimme tutustua kaikkiin WeeGee-talon museoihin – Espoon modernin taiteen museo EMMA, Espoon kaupunginmuseo KAMU, Suomen Kellomuseo ja Suomen Lelumuseo Hevosenkenkä.
Pysäköinti Näyttelykeskus WeeGeen alueella on maksullista, 1 €/tunti. Yhteystiedot ja saapumisohjeet.
Ilmoittauduthan 5.4. mennessä, paikkoja on 25 nopeimmalle.
Ilmoittaudu tästä

Kevätkokous 13.4.2019
2019-04-13 15:00 - 17:00 | Pirtti, Metsäpirtintie 1, Espoo
Touringin sääntömääräinen kevätkokous pidetään lauantaina 13.4. klo 15 alkaen Pirtillä, osoitteessä Metsäpirtintie 1, Espoo.
Kokouksessa käsitellään sääntömääräiset asiat.
Tervetuloa!
Kahvitarjoilu, ilmoittaudu!
Hallitus

Ajokauden 2019 avajaiset Kuopiossa!
2019-05-04 14:00 - 2019-05-05 12:00 | Scandic Kuopio, Satamakatu 1, Kuopio, 70100
Ajokaudenavaus 4.-5.5.2019 Kuopio
Tänä vuonna kausi avataan Suomen virallisessa kalakukkokaupungissa Kuopiossa. Majoitus hotelli Scandicissa.
Kuopiossa on paikalliset MP-messut samana viikonloppuna ja myös kerhomme on messuilla mukana.
Lauantaina onkin hyvää aikaa tutustua messuihin ja illalla sitten yhdessä ruokaillaan ja juhlitaan Scandissa.

Yhteinen illallinen syödään klo 19.00 alkaen ja tarjolla on
· Salaattibuffet
· Grillattua kananrintaa ja bearnaisekastiketta L,G
· Paahdettua kirjolohta ja rapukastiketta L,G
· Rakuunavoissa paistettuja porkkanoita L,G
· Paahdettua bataattia ja perunaa L,G
· Omenapiirakka ja vaniljakastiketta L
· Kahvi/tee, jäävesi
Illallisen hinta on 22 euroa, maksetaan paikanpäällä. Myös pelkkään illalliseen osallistuvat varaavat ruokansa Scandicista.

Majoitushinnat:
85 € yhden hengen standard huone / vuorokausi
105 € kahden hengen standard huone / vuorokausi
105 € yhden hengen superior huone / vuorokausi
125 € kahden hengen superior huone / vuorokausi
Majoituksen hintaan sisältyy aamiainen, asukassaunan ja uima-altaan käyttö.
Jokainen majoittuja varaa huoneensa (ja illallisensa) itse suoraan hotellista sähköpostilla tai puhelimitse:

Sähköposti: meeting.kuopio@scandichotels.com
Puhelin: 017 195111
Varatessa on mainittava tunnus ”Touring Finlandia”.
Huom. Hotelli vaatii varmistuksena luottokortin numeron.
Huoneet on varattava viimeistään 15.4.2019 mennessä.

MPEAK 17.-19.5.2019
2019-05-17 17:00 - 2019-05-19 17:00
Koulutukseen kuuluu teoriaosuus perjantaina 17.5., ajokoulutus lauantaina 18.5. tai sunnuntaina 19.5.
Tarkemmat tiedot voit lukea Moottorituristista toistaiseksi, tiedot päivitetään tähän sivulle myöhemmin.
Ilmoittaudu tästä

Ajoharjoittelut Ahvenistolla to 30.5. klo 12-18.
2019-05-30 12:00 - 18:00 | Ahveniston moottorirata, Poltinahontie 47, Hämeenlinna, Suomi
Ajoharjoittelua Ahvenistolla.

Pikkuteitä Reposaareen la 8.6. klo 9:30 alk.
2019-06-08 09:30 - 18:00 | Ravintola Merimesta, Reposaaren kalasatama, Pori
Tule mukaan ajelemaan pikkuteitä pitkin Porin Reposaareen. Reposaaressa menemme syömään Ravintola Merimestaan. Ruokailun vuoksi tapahtumaan tulee ilmoittautua viimeistään 31.5. Tarjolla on runsas noutopöytä kalaruokaan painottuen. Pääruokana on myös lihavaihtoehto. Noutopöydän hinta on 29 eur. Ruokailu maksetaan paikanpäällä.
Kokoontuminen ABC Kolmenkulman parkkipaikalla ja lähtö n. klo 9:30.
Ilmoittautumiset 31.5. mennessä linkin takaa, Täältä.

Kimppa ajelu: Torstaina 13.6-19 alkaen klo17.00
2019-06-13 17:00 - 19:30
Kerho vetää torstaina 13.6-19 alkaen klo17.00 lyhyen kimppa-ajelun.
Lähdetään liikkeelle Kehä Nesteeltä Kehä 3 varresta klo 17.00 kohti Kahvila Café Jokirantaa Porvoon keskustassa jossa olisimme viimeistään klo.19.15 Iltaan ei tarvitse ennakko ilmoittautua.
Reitin on suunniteltu kulkevan Kehä 3-Tuusulantie-Ruskeasannan Shellin kohdalta vanhalle Tuusulantielle-Kulomäen tietä Korson ohi suoraan Sipoota kohti-Sipoosta Pornaisten suuntaan-Ennen Pornaista Jokimäeltä käännymme kohti Hinthaaraa jonka ohi kohti Porvoot-ennen Porvoota käännymme moottoritielle Kotkaa kohden-risteyksestä nro63 nousemme Sannaisiin päin–Sannaisen jälkeen Veckjärventietä Porvoota kohti-Aleksanterinkatua keskustan läpi-Porvoon Autokoulun kohdalta koukkaus oikealle Piispankadulle ja Raatihuoneenkadulle vasemmalle josta pääsemme kääntymään vasemmalle Kahvila Café Jokirantaan Porvoon keskustassa. Siellä voi nauttia kahvia, jäätelöä jne. josta omaan tahtiin kotia koloa kohden.
Reitti on hieman vaille 90km ja aikaa menee mukaan lähtevien määrästä riippuen 1.45-2 tuntia.
Matkavauhti pidetään maltillisena ja jokainen muistaa että tarkistaa käännöksissä että perässä tuleva näkee mihin käännytään. ainakin jossain vaiheessa reittiä pysähdytään niin että saadaan ryhmä kokoon.
Kun on kyseessä arki-ilta pyrimme olemaan kahvikupin ääressä viimeistään 19.15, mikäli matka-aika meinaa venyä voimme hieman lyhentää reittiä tarvittaessa.
Kysymyksiin vastaamme joko Facebookissa tai Niila.lehtivaara@tfmk.com

Kimppa-ajo Kuopiosta Outokummun vanhalle kaivokselle
2019-06-29 10:00 - 17:00
Lauantaina 29.6. startataan Kuopiosta kimppa-ajo. Tarkoitus on ajaa ”etelän” kautta Outokumpuun ja pohjoisen kautta takaisin Kuopioon. Lähtö tapahtuu ABC Pitkälahdelta klo 10:00. Outokummussa on aikaa tutustua kaivosalueeseen sekä kahvitteluun/ruokailuun. Ilmoittautumista toivotaan (ei pakollinen, mutta kiva olisi) osoitteeseen sari.laurell73@gmail.com tai tekstiviestillä numeroon 044 363 7759.

Kimppa-ajo Tuusulasta Janakkalan Mallinkaiseen kahville 4.7. klo 17=>
2019-07-04 17:00 - 21:00 | Vanha Unkka Tuusula, Hämeentie 18, Tuusula, Suomi
Kimpassa Mallinkaisiin – tule mukaan 4.7.
Ajokausi on kukkeimmillaan. Mutkateiden ajaminen sekä kuulumisten vaihto hyvässä kohteessa ja hyvässä seurassa kruunaa kokemuksen. Haasta kaverisi mukaan.
Johdan kimppa-ajon Hyrylästä Janakkalan Mallinkaisten motoristikahvilaan – Kouluraitti 1 Janakkala. Siellä on hyvät tarjoilut ja satamäärin motoristejä. Katso tästä lisää paikasta.
Piirtelin kartan mutkatietä, joka on hyväksi havaittu.

Lähtö on Hämeentie 18 Tuusulassa klo 17.00 ja paikka on tunnettu Vintage miesten Weird Antiques tv-ohjelmastakin – paikka on Vanha Unkka.
Menomatka kestää 1h 15 minuuttia ja perillä helposti kuluu 45 minuuttia.
Paluumatka on vapaavalintainen, mutta minä ajan takaisin Tervakosken – Kytäjän kautta makoisia mutkateitä. Kotona yhdeksän pintaan ja saunaan?
Mphessu 050-5944575
Ps.1 Laitapa tekstari osallistumisestasi. Voit esittää toiveesi hitaasta tai nopeasta ajoryhmästä. Samalla saat kännyysi ajonjohtajan yhteystiedon – kaiken varalta.
Ps. 2 Mallinkainen on liki Suomen väestön keskipistettä – kokoa oma kimppa ja tavataan kaffeilla.

Touring Meeting Ahvenanmaalla 25. - 28.7.2019
2019-07-25 - 2019-07-29 | Övernäsgården Stugor och Gästhemissa, 3 Östernäsvägen, Mariehamn 22100, Ahvenanmaa, Maarianhamina, Suomi
Hei,
lähde Ålandiin, tutustumaan suviseen Maarianhaminaan.
Kerhorallikeskus on lähes Maarianhaminan ytimessä, Övernäsgården Stugor och Gästhemissa.
Majoitusta on tarjolla telttamajoituksesta mökkeihin ja 1- 2hlön huoneitakin löytyy. Majoituksien hinnat vaihtelevat telttapaikan 10€/yö hinnasta aina hyvin varusteltuun 4 hlön mökkiin, 600€/3 yötä. Majoitustyypit/hinnat ilmoittautumislomakkeella ja täällä.
Kerää oma porukka ja varaa mökki!
Majoituksiin sisältyy aamiaiset kaikissa majoitusmuodoissa paitsi telttailijoille. Kerhorallipaketti ilman majoitusta 34,50€ sis. 3 x illalliset ja kerhon järjestämän ohjelmat ja esiintyjät.
HUOM.!
Kerhorallin suosio on suuri ja majoitusta on enää rajoitetusti saatavilla. Ilmoittaudu kuitenkin, niin kerromme mahdollisista vaihtoehdoista!
ILMOITTAUDU TÄSTÄ!

Perjantaina on retkipäivä, jolloin teemme retken Kastelholman linnaan, Jan Karlsgårdenin talonpoikaismuseoon, vankilamuseoon ja retkipäivä huipentuu julkkiskokki Michael Björklundin ravintolakokonaisuuteen Smakby’hyn, Makujen kylään, jossa teemme tislaamokierroksen ja nautimme maukkaan lounaan! Makujen kylän löydät netistä tästä linkistä. Retkelle on bussikuljetus! Retken hinta 25€/hlö, sis. sisäänpääsymaksut kohteisiin, suomenkielisen oppaan, bussikuljetuksen ja lounaan.

Ahvenanmaa tarjoaa mukavia ajokohteita myös omatoimiseen seikkailuun ja jo meno sinne voi olla oma seikkailunsa, jos haluat ajaa saaristoreittiä ja käyttää lauttoja. Reittiehdotuksia kerholehdessä ja täällä.
Jos haluat nopean ja suoraviivaisen matkan Maarianhaminaan tai Långnäsiin, sitten käytät tietysti yhteistyökumppaneidemme TallinkSiljan tai Finnlinesin matkatarjontaa ja nautit kerhoalennuksista heidän laivoillaan.

Huom. Samaisena viikonloppuna Ahvenanmaalla on myös Viikinkimarkkinat, 26. – 28.7. Saltvikin Kvarnbossa, johon on n. 25 min ajomatka Maarianhaminasta.
Ilmoittaudu kerhon nettisivujen kautta ja lähde kerhoralliin Ahvenanmaalle ensi kesänä ! Varaa ajoissa myös laiva-/lauttayhteydet !
ILMOITTAUDU TÄSTÄ!
Alustava ohjelma:
Torstai 25.7.
klo 12 Alkaen, ilmoittautuminen ja majoittautuminen
klo 16 Saunat käytössä
klo 19 Kerhorallin avajaiset, illallinen.
Perjantai 26.7.
klo 8 Aamiainen
klo 10 Lähtö retkelle erillisen ohjelman mukaan
Klo 15 Paluu
Klo 16 Saunat käytössä
klo 19 Illallinen, musiikkia ja rentoa yhdessäoloa
Lauantai 27.7.
klo 8 Aamiainen
klo 10 Omatoimimatkailua; tutustumista Maarianhaminaan tai ajelua Viikinmarkkinoille,tai aivan jotain muuta..
klo 14 Teräsmotoristi kilpailu, leikkimielinen kilpailu vuoden kiertopalkinnosta.
klo 16 Saunat käytössä
klo 19 Illallinen ja palkintojen jako. Kerhorallin päätös.
Sunnuntai 28.7.
Klo 8 Aamiainen
klo 12 Huoneiden luovutus ja tie vie eteenpäin!
Huomioithan, että 74. FIM Rally on Roskildessa, Tanskassa heti kerhorallin perään 31.7. – 2.8.2019!
TERVETULOA!

Elokuun ajopäivä Ahvenistolla 10.8. 12-18
2019-08-10 12:00 - 18:00 | Ahveniston moottorirata, Poltinahontie 47, Hämeenlinna, Suomi
Elokuun ajoharjoittelua Ahvenistolla lauantaina 10.8. 12-18

Kimpassa Cafe Lättikseen – tule mukaan 31.8. 2019
2019-08-31 11:30 - 17:00 | Ruskeasannan Shell, Tuusulantie 10, Vantaa, 01390, Suomi
Ajokautta on vielä jäljellä. Mutkateiden ajaminen sekä kuulumisten vaihto hyvässä kohteessa ja hyvässä seurassa kruunaa kokemuksen. Haasta kaverisi mukaan.
Suoritamme kimppa-ajon Ruskeasannan Shelliltä Lopen Pilpalan Cafe Lättiksen motoristikahvilaan – Rautakoskentie 2079. Siellä on hyvät tarjoilut ja tuhannet motoristit siellä vuosittain vierailevat. https://www.facebook.com/cafelattis/
Kartassa on reittitoimittaja Mphessun piirtämät nuotit, korkeuskäyriä ja mutkatietä, jotka on hyväksi havaittu.
Lähtö on Ruskeasannan Shelliltä kello 12.00 alkaen, tarvittaessa useammassa ryhmässä. Micke vetää joutuisaa ryhmä, Niila ja Jani muita ryhmiä. Jani kertoo reitin kun ajajat ovat ryhmissä.
Mukaan voi liittyä myös reitin varrelta, hämäläiset ja turkulaiset vaikka vanhaa Härkätietä tapaamaan tuttuja.
Menomatka kestää n.1h 30 minuuttia ja perillä helposti kuluu 45 minuuttia.
Paluumatka on vapaavalintainen, mutta kimpoissa palataan Kytäjän kautta makoisia mutkateitä Tuusulaan klo 16.00 Vanhaan Unkalle. Paikka on tunnettu Vintage miesten Weird Antiques tv-ohjelmastakin. Lounasta on tarjolla klo 17.00 asti.
Muutamia juttuja kimpassa ajoon, jotka käydään vielä ennen lähtöä läpi:
Ryhmänjohtaja ajaa kaistalla lähempänä keskiviivaa (näkee liikenteen ja ohitustarpeen – vauhti liikennevirran mukaan)
Seuraavat porrastaen loiva sik-sak (= turvavälit)
Pysähdyttäessä kokoon – pyörän mitan etäisyyksin- (pysyy letka koossa paremmin). Älä ohita tai kiilaa.
Risteyksissä kääntyminen – seuraa takana tulevan vilkku ja varmista että perässä tuleva näkee mihin käännytään (vaikka joutuisit pysähtymään).
Perämies auttaa ongelmatilanteessa. Kussakin ryhmässä on perämies aitiopaikalla ja voi antaa ruusuja/ risuja taukopaikalla.
Viimeisestä ryhmästä asetetaan liikenteen ohjaus Shellin pihalta Tuusulantielle ajoon.
Ajonjohtaja Jani 0400459392 ja Niila 045 6301566
Ps.Laitapa tekstari osallistumisestasi. Voit esittää toiveesi ajoryhmästä 1-3. nopeista naatiskelijoihin. Samalla saat kännyysi ajonjohtajan yhteystiedon – kaiken varalta. Pienet muutokset mahdollisia.

Ajokauden päätös 2019
2019-09-14 12:00 - 2019-09-15 12:00 | Tallukka, Vääksy, Tallukantie 1, Vääksy, 17200, Suomi
Majoitus lauantai-sunnuntai 14.-15.9.2019
Tallukassa on meille tarjolla seuraavia huonetyyppejä:
1hh standard huone 75€/hlö,
2hh standard huone 81€
2hh superior huone 101€
Hinnat sisältävät majoituksen lisäksi – runsaan hotelliaamiaisen noutopöydästä – kuntosalin, allas- ja saunaosaston vapaan käytön hotellin aukioloaikoina
Ruokailu 16€/hlö, sisältää: – päivällinen noutopöydästä alakerran ravintolassa – ruokailu Vesijärvi 2 ravintolasalissa
Ilmoittautumiset kerhon sivujen kautta, jotta tiedämme että olet tulossa;
mutta tee itse majoitusvaraus suoraan Tallukasta, varauskoodilla TFMK.
OHJELMA
Klo 12.00 Tapaaminen Päijät-Hämeen ilmailumuseolla (Lentotie 89, 17130 Vesivehmaa) ja tutustuminen sotilaskoneiden historiaan. Tutustumisaika noin 1-1,5 tuntia.
Klo n. 13.30 Kimppa-ajo mukavaa mutkatietä Kalkkisiin (matkaa n.25 km), jossa pysähdys Pihamaan tilalla, josta saa ostaa heidän viiniänsä ja olutta mukaan. Siellä on myös kahvila, jossa tarjolla pikkupurtavaa. Kahvi+ ostostauko 45 min.
Huom. jos et lähde Kalkkisiin, voit Vesivehmaalta lähteä jo suoraan hotellille, matkaa n. 10 km.
Kimppa-ajossa ”rankkasade varaus”, jos sataa kovasti, ajoa ei tehdä.
Klo n. 14.45 Ajetaan luonnonkauniin Pulkkilanharjun kautta Vääksyyn hotellille, matkaa n. 30 km.
Klo n. 15.30 Saunomista ja omaa ohjelmaa
klo 19 – 21 Illallinen
Klo 21 – Musiikkia ja yhdessäoloa

TFMK Syyskokous
2019-11-23 15:00 - 17:00 | sannäs, Sannaistentie 540,, Porvoo, Sannainen, 07310, Suomi
Tervetuloa syyskokoukseen!
Tämä on virallinen kutsu kaikille Touring Finlandia Moottorikerho ry:n jäsenille. Syyskokous pidetään lauantaina 23. marraskuuta 2019 alkaen klo 15.00, Sannäsin kartanossa, Sannaistentie 540, 07310 Porvoo.
Kokouksessa käsitellään sääntömääräiset asiat:
• henkilövalinnat: hallituksen jäsenet erovuoroisten tilalle kaudelle 2020–21.
• toimintasuunnitelma ja talousarvio 2020
Kokouksessa on osallistumis- ja äänioikeus jäsenmaksunsa maksaneilla jäsenillä. Ennakkoilmoittautuminen kahvitarjoilun mitoittamiseksi ;
ensisijaisesti kerhon sivujen kautta tai osoitteella sari.laurell@tfmk.com
Kahvitarjoilu!
TERVETULOA!
Espoossa 21.8.2019
Touring Finlandia Moottorikerho ry Hallitus

Pikkujoulut Sannäsin kartanossa Porvoossa!
2019-11-23 15:00 - 2019-11-24 12:00 | sannäs, Sannaistentie 540,, Porvoo, Sannainen, 07310, Suomi
TFMK:n Pikkujoulut ja syyskokous Sannäsin kartanossa Porvoossa 23.11.2019
Vuoden 2019 pikkujouluja vietetään upeassa ympäristössä Sannäsin kartanossa Porvoon lähellä.
Matkaa pikkujoulupaikkaan tulee Helsingistä reilu 60 km. Katso lisää paikasta www.sannaskartano.fi
Sannäsin Kartanon Joulubuffet
Sokerisuolattua lohta, hovimestarinkastiketta
Smetanasilliä Tilli- ja katajanmarjasilakoita
Kartanon perinteistä sienisalaattia
Rosollia ja rosollikastiketta
Savustettua kalkkunanrintaa, mustaherukkahilloketta
Viljaporsaan kinkkua, talonsinappia
Tilliperunat Kartanon mallasleipää ja joululimppua
Lanttu-, peruna- ja porkkanalaatikkoa
Jälkiruoat Piparkakkujäädykettä, joulutorttuja, pipareita, marmeladia
Kahvi/tee
Hinta 29 €/hlö
Majoitus
Majoitus yhden tai kahden hengen huoneessa sisältää kartanon aamiaisbuffetin, aamusaunan, -uinnin ja kuntosalin käytön.
Hinnat: yhden hengen huoneessa 100 €/henkilö, kahden hengen huoneessa 60 €/henkilö
Majoitus-ja illallisvaraukset tehdään kerhon sivuilla ilmoittautumislomakkeella ja kerho laskuttaa ennakkoon kaikki maksut!
Ohjelma
klo 15.00 Kerhon syyskokous Kahvitarjoilu
n. klo 16.30 Kokouksen jälkeen omatoimista ohjelmaa kartanon tarjoamissa hyvissä puitteissa.
Katso lisää kartanon nettisivuilta www.sannaskartano.fi
klo 19.00 Pikkujouluillallinen buffet-pöydästä
n. klo 20.30 Rengit-yhtye pistää bileet pystyyn! Rengit on taas täällä!
Ilmoittaudu tästä ja vahvista osallistumisesi.

MP20 Moottoripyörämessut, Messukeskus, Helsinki
2020-01-31 10:00 - 2020-02-02 17:00
Tervetuloa moikkaamaan Touringin osastolle 6c28!
Touringin tuottamaa ohjelmaa Tie vie -alueella:

Mika Neittamo, Tsernobylin matka
Minna Jokinen, Islanti ja Färsaaret
Mönkkäreillä Romaniaan, ATVenture -ryhmä
Uusittu Suomi on Saari -esitys (kohteena Milano).

Tie Vie – lavan esitysaikataulut ja MP20 messujen ohjelma löytyy tästä.
MP20 -messujen sivuille pääset tästä.

Sääntömääräinen kevätkokous Pirtillä
2020-06-01 18:00 - 20:00 | Pirtti, Metsäpirtintie 1, Espoo
Tervetuloa sääntömääräiseen kevätkokoukseen Pirtille, Metsäpirtintie 1, Espoo, maanantaina kesäkuun 1. päivä. Kokous alkaa klo 18. Kokouksessa käsitellään sääntömääräiset asiat.
Tapahtumassa noudatamme viranomaisten antamia kokoontumis- ja turvaohjeita.
Kahvitarjoilu. Tervetuloa!
Hallitus

Ajoharjoittelu Ahveniston radalla Hämeenlinnassa
2020-06-07 11:30 - 18:00 | Ahvenisto, Poltinahontie 47, Hämeenlinna
Kokoontumisrajoitusten lievennyttyä pääsemme sittenkin ajamaan jälleen perinteisesti Ahveniston radalle sunnuntaina 7.6. Radalla ajetaan kahdessa ryhmässä, max 40 hlöä/ryhmä; ryhmä 1 klo 12:00-14:45 ja ryhmä 2 klo 15:15-18:00.
Radalle pääsee ajamaan VAIN ILMOITTAUTUMALLA ENNAKKOON kerhon sivujen kautta tästä linkistä
Ratamaksu on 20 eur ja laskutetaan etukäteen.
Valitettavasti ylimääräisiä katselijoita emme voi päästää radalle, ettei 50 henkilön kokoontumisrajoitus ylity. Myöskin toivomme, että riskiryhmäläiset tai riskiryhmäläisten kanssa samassa taloudessa asuvat, välttäisivät osallistumista tapahtumaan. Tapahtumassa pyydämme huomioimaan turvavälit ja hyvän käsihygienian.
Kahvio on auki ja sieltä saa kahvia sekä sämpylää.

Tervetuloa TFMK etelän kimppa-ajoon - teemana Kartanokierros
2020-06-14 14:30 - 19:00 | Ruskeasannan Shell, Tuusulantie 10, Vantaa, 01390, Suomi
Koronan hellittäessä rajoituksiaan kerhon toiminta käynnistyy (kuitenkin vallitsivien rajoitusten puitteissa):
Tervetuloa siis TFMK etelän kimppa-ajoon teemana Kartanokierros alkaen sunnuntaina 14.6. klo 15.00.
Lähtöpaikka tuttu Ruskeasanan Shell jonne olisi hyvä saapua hyvissä ajoin tankkaamaan ja keventämään.
Ajon aikana pyörähdämme teeman mukaan usean kartanon pihapiirissä tuntuman saamiseksi aiemmasta kartanoelämästä.
Reitin pituus on noin 100 km päättyen Tuusulanjärven eteläpäässä sijaitsevan Gustavelundin kartanon terassille jossa kahvit tarjolla osallistujille ja mahdollisuus turinoida asiasta ja sen vierestä.
Aikaa reitillä kuluu 2,5 – 3 tuntia.
Tilaisuus on kaikille avoin, tervetuloa!
Lisätietoja puh,txt tai WA Niila puh. 0456301566 Jani puh.0400459392
ps.Ilmoittautua saa mutta ei ole pakollista
Ryhmä-ajojen lyhyt oppimäärä:
Ryhmänjohtaja ajaa kaistalla lähempänä keskiviivaa (näkee liikenteen ja ohitustarpeen – vauhti liikennevirran mukaan)
Seuraavat porrastaen loiva sik-sak (= turvavälit)
Pysähdyttäessä kokoon – pyörän mitan etäisyyksin- (pysyy letka koossa paremmin). Älä ohita tai kiilaa.
Risteyksissä kääntyminen – seuraa takana tulevan vilkku ja varmista että perässä tuleva näkee mihin käännytään (vaikka joutuisit pysähtymään).
Perämies auttaa ongelmatilanteessa. Kussakin ryhmässä on perämies aitiopaikalla ja voi antaa ruusuja/ risuja taukopaikalla.

Kerhoralli Hankasalmella, TÄYNNÄ!
2020-08-13 12:00 - 2020-08-16 12:00
TÄYNNÄ!
Tulethan kerhoralliin vain terveenä! Jos sinulla on flunssan oireita tai vatsaoireita, toivomme sinun jäävän kotiin ja ilmoittavan siitä meille, jan.andersson@tfmk.com tai sari.laurell@tfmk.com .
TERVETULOA!
Kotimaan kerhoralli Lomakeskus Revontulessa, Hankasalmella (13)14. – 16.8.2020.
Jatkoimme kerhorallin ”täyspitkäksi”, varaa EXTRA-YÖ:
Voit saapua jo torstaina 13.8!!
Lisähinta 65-70€/yö/hlö/2hh; 1hh lisähinta 30€/yö, Sis. illallisen ja aamiaisen
(Majoitus Drive: 65€/hlö, Hotelli tai mökki: 70€/hlö)
Touringin 20 -luku aloitetaan juhlallisesti Hankasalmella, Keski-Suomessa. Varmista paikkasi kesän huipputapahtumaan!
Lomakeskus Revontuli tarjoaa paljon erilaisia aktiviteetti mahdollisuuksia ja myös majoitustarjonta on monipuolista, teltasta mökkiin ja aitasta hotellihuoneeseen. Lisää tietoja netissä https://www.revontuli.fi/
Tule viettämään mukava viikonloppu hyvässä seurassa Hankasalmelle!
Ohjelma:

TORSTAI 13.8., ”ETKOT”
klo 12 Ilmoittautuminen alkaa
klo 17-21 hotellin, Draivin ja mökien saunavuorot
klo 19 Illallinen
klo 21 karaoke/trubaduuri-DJ

PERJANTAI 14.8.
klo 7:30 => Aamiainen
klo 10 Ilmoittautuminen alkaa
Valinnaisia reittejä omaan tahtiin Varjolan tilalle, jossa omakustanteinen lounas klo 13:30 (ennakkoilmoittautuminen)
klo 15 Saunat käytössä
klo 19 Kerhorallin avajaiset ja illallinen (buffet pöytä)
klo 21 => Ape Saastamoinen Band; tanssia, seurustelua, hauskanpitoa…

LAUANTAI 15.8.
klo 8 => Aamiainen
klo 8:30 alk. bussikuljetus Hankasalmen asemalla
-klo 10.05-11.30 höyryjuna matka Hankasalmi asema – Pieksämäki
-Omatoimiruokailu/tutustuminen Pieksämäkeen
-klo 13:30 bussi 1 ja klo 14:00 bussi 2 lähtee takaisin Revontuleen
klo 15 Leikkimielinen Teräsmotoristikisa
klo 15 Saunat käytössä
klo 19 Palkintojen jako ja illallinen (buffet pöytä)
klo 21 Karaoke/DJ-trubaduuri

SUNNUNTAI 16.8.
klo 8 => Aamiainen
klo 12 Majoitusten luovutus ja heipat!

Majoitustyypit ja hinnat
Kerho on neuvotellut rallipaketit, jotka sisältävät 2x aamiainen, 2x illallinen, majoituksen 2 yötä ja ohjelman mukaiset tapahtumat. Retkistä veloitetaan mahdolliset sisäänpääsymaksut kohteisiin.
Näihin majoitustyyppeihin on varattu kiintiöt kerholle:
Hotellimajoitus 2hh huoneissa suihku + wc, hotellissa sauna, hinta 180€/hlö, 1hh lisähinta 60€.
Lomamökkimajoitus, eri kokoisia mökkejä, kaikissa WC, suihku ja oma sauna, hinta 180€/hlö. Majoitus 2hh, omassa makuuhuoneessa.
Lomamökeissä on vaihtoehtoja kahden hengen mökistä aina neljä kahden hlön huonetta sisältävään suureen mökkiin (= 4x 2hh). Kerää kaveriporukka ja varaa ilmoittautumisesi yhteydessä sopiva mökki!
Draivi, huoneistotyyppinen majoitustalo, jossa on 1 hlön, 2 hlön ja 3 hlön huoneita; huoneissa omat wc:t. Suihkutilat ja sauna ovat yhteiset. Majoitus Draivissa 160€/hlö. 1 hh lisähinta 60€.
Kesäaittamajoitus, aitassa sängyt neljälle henkilölle, oma wc. Suihkut huoltorakennuksessa.
Hinta 160€/hlö kun 2 majoittujaa/aitta ja 130€/hlö, kun 4 majoittujaa/aitta
Telttamajoitus, 2-4 hengen teltta 40€ /2 vrk + telttailijan rallipaketti 90€ /hlö
Lisää majoituksista https://www.revontuli.fi/fi/majoitus/
Ilmoittautumiset kerhon sivujen kautta ilmoittaudu tästä
HUOM.:
Jos olet jo ilmoittautunut ja haluat varata lisäyön, ilmoita siitä Sarille, sari.laurell@tfmk.com tai Janille,
jan.andersson@tfmk.com. Tai soita!

Ajoharjoittelua / Ratapäivä Honkajoen Moottoriurheilypyhätössä
2020-08-22 12:00 - 2020-08-23 11:00 | Pesämäki, Vanha Maantie 237, Honkajoki, 38950, Suomi
Tervetuloa ratailemaan!
Järjestämme ratapäivän Pesämäen radalla Honkajoella.
Ratamaksu 30€ / jäsen.
Paikalla mahdollisuus saunoa ja yöpyä ratapäivän päätteeksi (sänkypaikkoja hyvin rajallisesti), eli lauantai-sunnuntai yö. Jolloin kotiin tarvitsee mennä vasta sunnuntaina. Yöpyminen 25€ / hlö omilla liinavaatteilla, sis saunan. Ruoka noutopöydästä 10e/hlö, aamupala 8e/hlö. Asuntoautopaikat sis.sähkön 25e/auto. Telttamahdollisuus myös 10€/yö. Mainittu ruokailu lauantaina on tietenkin mahdollinen vaikka ei jäisi yöksi!
Ajo alkaa lauantaina 22.8 klo 13.00 alkaen. Paikalle kannattaa siis tulla kello 12!
Ruokailun takia tarvitsisi ilmoittautumiset 16.8 mennessä.
Ilmoittaudu tästä.
https://www.pesamaki.fi/etusivu.php
Maksut käteisellä tai kortilla paikan päällä.
Lisätiedot: Niila.Lehtivaara@tfmk.com

Ajokauden päätös kokoushotelli Murikanranta, Terälahti, Tampere
2020-09-19 12:00 - 2020-09-20 12:00 | kokoushotelli Murikanranta, Kuterintie 226, Terälahti
Tervetuloa viettämään ajokauden päätöstä Pirkanmaalle Näsijärven rantaan. Tapahtumapaikkana on kokoushotelli Murikanranta tutustu hotelliin.
Hinnat;
2 hh 85 eur/hlö
1 hh 115 eur/hlö
Hinnat sisältävät lauantaina kahvin suolaisella palalla sekä buffet-päivällisen ja sunnuntaina aamiaisen, lauantaina SPA-osaston käytön sekä päivän/illan ohjelman.

klo 14 alkaen ilmoittautuminen/sisäänkirjautuminen hotelliin
klo 15 iltapäiväkahvit
klo 16 alk. Hotellin saunaosasto käytössä
klo 18:30 päivällisbuffet tarjolla hotellin ravintolassa
klo 19:30 illanvietto alakerran ravintolassa/baarissa

Nähdään upean luonnon keskellä Nässyn rannalla! Ilmoittautuminen ja lisätiedot tästä linkistä

Syyskokous 7.11.2020 klo 13:30 alk, hotelli Kumpeli, Heinola
2020-11-07 14:00 - 16:00
Korona-tilanteen pahentumisen vuoksi olemme siirtäneet syyskokouksen Heinolaan. Pyydämme osallistujia huomioimaan riittävät turvavälit ja suosittelemme myös kasvomaskin käyttöä kokouksessa.
TERVETULOA SYYSKOKOUKSEEN!
Tämä on virallinen kutsu kaikille Touring Finlandia Moottorikerho ry:n jäsenille. Syyskokous pidetään lauantaina 7. marraskuuta 2020 klo 13:30 alkaen hotelli Kumpelissa, Muonamiehenkatu 3, 18100 Heinola.
Kokouksessa käsitellään sääntömääräiset asiat:
– henkilövalinnat: hallituksen jäsenet erovuoroisten tilalle kaudelle 2021-2022, puheenjohtajan valinta kaudelle 2021-2022
– toimintasuunnitelma ja talousarvio 2021
Lisäksi kokouksessa käsitellään sääntömuutosta:

kannattajajäsenyys

Kokousasiakirjat tulevat luettaviksi kerhon jäsensivuille viikko ennen kokousta.
Kahvitarjoilu, tervetuloa!
Espoossa 18.8.2020 /22.10.2020
Touring Finlandia Moottorikerho ry hallitus
Jos olet jo ilmoittautunut alun perin Salossa pidettäväksi suunniteltuun syyskokoukseen ja olet tulossa myös Heinolaan, ei sinun tarvitse tehdä mitään.
Jos et tule Heinolaan, mutta olet ilmoittautunut jo syyskokoukseen, peruthan osallistumisesi sähköpostilla sari.laurell@tfmk.com.
Jos et ole ilmoittautunut, mutta haluat tulla kokoukseen Heinolaan, voit ilmoittautua sähköpostilla sari.laurell@tfmk.com 4.11. mennessä.

Pikkujoulut kokoushotelli Rikalassa Salossa 7.11.
2020-11-07 19:00 - 2020-11-08 12:00 | Original Sokos Hotel Rikala, Asemakatu 15, Salo, Suomi
Touring Finlandian perinteiset pikkujoulut järjestään tänä vuonna 7.11. Salossa Original Sokos Hotel Rikalassa (Asemakatu 15). Saloon pääsee näppärästi sekä junalla että omalla autolla/prätkällä ja parkkipaikkoja löytyy.

PERUTTU
Ennen pikkujouluja järjestetään syyskokous alkaen klo 14.00.
Syyskokouksen jälkeen on tarjolla naisten ja miesten saunat.
Illallinen alkaa klo 19.00.
MENU
Vihersalaatti ja sitruunainen vinaigrette
Pähkinäinen leipäjuustosalaatti L,G
Aura-päärynäsalaatti L,G
Mustikkagraavattua lohta L,G
Savulohimousse ja valkosipulivoissa paahdettua saaristolaisleipää L
Keitetyt perunat L,G
**
Perunagratiinia L,G
Porsaan sisäfilee noisetit ja konjakkipippurikastike L,G
Uunijuurekset L,G
**
Suklaakakkua ja kanelikermaa sekä glögisiirappia
Majoitus yhden tai kahden hengen huoneita valinnan mukaan. Majoitus sisältää buffetaamiaisen.
HINNAT:

Majoitus 1 hh ja illallinen 120 euroa / hlö
Majoitus 2 hh ja illallinen 90 euroa / hlö
saunallinen huone tai parvekkeellinen huone (muutama kappale) 100 euroa /hlö
pelkkä illallinen 40 euroa / hlö

Majoitukset ja illallinen varataan ilmoittautumislomakkeella ja kerho laskuttaa kaiken ennakkoon.
Ilmoittaudu tästä
Nähdään Rikalassa!

Garmin Basecamp webinaari
2021-03-23 18:00 - 19:30
Webinaarin tavoite on näyttää:

miten Garminin Basecamp-ohjelmaa käytetään reittien etukäteissuunnitteluun
mitä Basecampilla tehtyjen reittien jakamisessa tulee huomioida
mitä muualta saatujen gpx-reittien hyödyntämisessä kannattaa huomioida

Lisäksi sivutaan Garmin Expressin käyttöä karttojen päivittämisessä ja paria muuta Windows-ohjelmaa, joista on apua.

Itse navigaattorin käyttämistä sivutaan yleisellä tasolla silloin kun se liittyy reittien käyttöön. Yksityiskohtiin on hankala mennä koska Garminin navien käyttöliittymät vaihtelevat.

Osallistujilla olisi hyvä olla asennettuna tietokoneeseen Garmin Basecamp ja Express -ohjelmat
https://www.garmin.com/fi-FI/software/express/windows/
https://www.garmin.com/fi-FI/software/basecamp/

Huomatkaa, että tässä webinaarissa käytetään Windows-versiota Basecampista. Mac-versio on käyttöliittymältään jonkinverran erilainen, mutta ominaisuudet ovat sinänsä samat.

Webinaariin liitytään Google Meetissä klikkaamalla ”Liity tapahtumaan” -nappulaa tai seuraavalla linkkillä https://meet.google.com/fqu-vxpv-ucj
Avaan “ovet” webinaariin n. 17.50.

Kaukomaat mp:lla verkkotapahtuma 14.4.2021
2021-04-14 18:00 - 19:30
Tervetuloa TFMK matkailujaoksen järjestämään verkkotapahtumaan
Kaukomaat moottoripyörällä kertoo mahdollisuuksista ja houkuttelevista paikoista. Kaukaiset kohteet ovat aina kiehtovia.

mm. USA, Uusi-Seelanti, Etelä-Afrikka, Thaimaa

Kohteista kertoo meille MadBike matkanjärjestäjä Severi Virolainen
Ilmoittaudu tapahtumaan lähettämällä viesti osoitteeseen anu.karvonen@tfmk.com
Linkki tapahtumaan lähetetään ilmoittautuneille erikseen. Tilaisuuteen liittyminen avataan klo 17.50
Tule nojatuolimatkalle !
TFMK matkailujaos

Kevään aloitusajo 8.5. Lahnajärveltä Taalintehtaalle ja Inkooseen
2021-05-08 09:00 - 16:00 | Taukopaikka Lahnajärvi, Helsingintie 3276, Lahnajärvi, 25420
Olet lämpimästi tervetullut aloittamaan touring-ajokautesi kauniiseen Läntiseen Suomeen !
Lähdemme taukopaikka Lahnajärveltä mutkateitä ajaen, maisemista nauttien ja ruokahalua kasvattaen kohti Kemiönsaarta ja Strandhotellin ravintolaa.
Lounaan nautittuamme jatkamme matkaa yhdessä Inkoon Torpin tykit Sotamuseoon. Sotamuseossa on järjestetty opastettu kierros ja mahdollisuus omakustanteiseen kahvitteluun. Ajoaikaa siirtymiin on varattu noin 3,5 tuntia, mutta hyvässä ja mukavassa seurassa vierähtää koko päivä !
Huomioithan, että ruokailut ja museon pääsymaksu ovat omakustanteisia.
OHJELMA
Klo 9.45 kokoontuminen taukopaikka Lahnajärvi. Tule ajoissa paikalle.
• Tervetuloa !
• Pelisäännöt ja ohjelma
• Muistakaa tankata pyörä ja ”tyhjentää kuski” ennen lähtöä.
Klo 10.00 lähtö Lahnajärveltä
Klo 12.00 lounas Strandhotellet Dalsbruk
Taalintehtaantie 694, Taalintehdas/ Kemiönsaari
(Omakustanteinen ruokailu ja huom! Koronarajoitusten mukaisesti, joko sisällä normaalisti tai take away -tyylillä ulkona)
klo 13.00 Lähtö Inkooseen
klo. 14.30 Torpin Tykit Inkoo
Opastettu kierros ja mahdollisuus kahvitteluun (pääsymaksu 8 €/hlö.)
n. klo. 16.00 Hyvää omatoimista kotimatkaa!
Tapahtuman esite tulostettavassa muodossa.

Ilmoittautumiset sähköpostilla ES-alue@tfmk.com 30.4.2021 mennessä.
( Kirjoita sähköpostiin sana länsi, oma nimi, osallistujamäärä)
Ilmoittautuminen on pakollinen, jotta etukäteen voidaan varautua osallistujamäärään.
Osallistujille lähetetään lisätietoja lähempänä kimppa-ajoa.
Mukavasta yhteisestä toukokuun ajopäivästä nauttien….
Tervetuloa !
Kimppa-ajon ryhmänjohtajana ajaa Tapani ”Tappe” Pirttimaa 040 087 5303
Perämiehenä ajaa Mika Nyman 044 758 9122

LS-aluetoiminta; lauantaina 8.5.kevätretki Reposaareen
2021-05-08 10:00 - 17:00 | Ravintola Merimesta, Reposaaren kalasatama, Pori
Lähde mukaan keväiselle retkelle meren äärelle. Tampereelta ja idempää tulijat kokoontuminen Lahdenperänkadun Shellille, Lahdenperänkatu 7, Tampere, josta klo 10 kohti Häijäätä. Lähtö Häijään Nesteeltä, Kauppakuja 1, Sastamala, klo 11.
Reitti: Häijää-Suodenniemi-Kankaanpää (tauko) -Reposaaren kalasatama. Nähtävää esim. Reposaaren kirkko, Linnake ja Ravintola Merimesta, jossa ruokailua/kahvittelua. Myymälästä voi ostaa kalaherkkuja sekä matkamuistoja; kylmälaukkua kyytiin, jos tarvetta on; äitienpäiväkin on seuraava päivä.
Takaisinpäin Eurajoki-Eura-Huittinen-Häijää. Tauot Eurajoella ja Huittisissa. Ajomatkaa tulee Häijäästä 300km ja aikaa ajamiseen 4,5h ja tauot+Reposaari lisäksi.
Ilmoittautumiset risto.lappi@tfmk.com tai puh 0400 624124
Tervetuloa mukaan!
LS-aluetoiminta/Risto

ES-aluetoiminta; tiistaitapaaminen 11.5. Lahnajärvi
2021-05-11 18:00 - 19:30
Tervetuloa Etelä-Suomen tiistaitapaamiseen Lahnajärvelle 11.5. klo 18 alkaen, Helsingintie 3276, 25420 Lahnajärvi.
Jatkossa Lahnajärvellä kahvitellaan aina parittoman viikon tiistaina. Tervetuloa!
